Abih Rayo Marantau Lo Ciek LuPenulis : Ilham Yusardi
”Siap rayo ko amuah nyo diputa haluan lai, Jim.”
“Diputa baa? Acok bana baputa-puta oleng biduak ko lai, Tan.”
Jimbrehe jo Tan Kereang sadang duduak di halaman sakolah inyo dulu. Mereka ko sadang ikuik acara reuni sakola. Banyak kawan-kawan lamo samo sakola nan tibo acara reuni tu. Kawan-kawan tu pulang marantau dek ari rayo. Tiok taun salapeh ari rayo acara reuni diadokan. Nan nampak dek Tan Kereang iduik kawan-kawan dari rantau banyak nan barubah. Banyak nan sejahtera, barasaki di rantau, sahinggo pulang ka kampuang katiko rayo ko balindak-lindak dek harato.Pakaian rancak bamerek, ameh sagadang rantai sapeda malilik di lihia, hape di tangan nan paliang canggih alun ado urang mamakai lai. Turun dari oto mewah seri terbaru nan tantu sajo balinyo maha. Panuah jalan ka masuak sakola dek parkir oto rancak.
“Diputa padok ko amuah e lai. Alah panek denai iduik susah di kampuang ko.Kito pai pulo marantau co urang tu. Caliak la dek ang. Urang marantau banyak nan berhasil. Pulang kampuang urang balindak-lindak jo harato. Awak di kampuang ko juo sandek-sandek rasaki. Alah singkek tangkai cangkua dek dipalosohan, nan baju sahalai indak juo tabali. Ancak mode parantau ko lai ha, pulang sakali sataun untuk barayo sajo, pitih banyak ditumbinan barayo-rayo di kampuang.” Kecek Tan Kereang babisiak-bisiak, samantaro urang di pangguang muko sibuak bapidato mangenang-ngenang maso sikola daulu.
“E, Tan. Alun tantu pulo urang-urang nan pulang ko mandapek di rantau lai. Ado nan purak-purak kayo se katiko pulang kampuang ko. Pakai oto mewah tapi barental. Kaluang ameh rantai gadang, tapi nyatonyo ameh sapuah. Lagak-lagak sajo co urang sukses. Ado pulo, patang di lapangan, Si Tamburin alah kayo e kini, manyumbang ka masajik limo juta! Basorak an pakai mik katiko sumbayang rayo. Supayo disanjuang urang sakampuang,” Baleh Jimbrehe manyanggah.
Tangkereang indak picayo, “Baa kok mode itu kecek ang, Jim? Kan kawan-kawan kito tu kan bausaho di rantau. Banyak contoh, pai ka Jawa mangaleh kain di Tanahabang. Dari mangaleh di lapak kaki limo, kini alah sapuluah petak toko e. Pai ka Pakanbaru, mangaleh ampera di suduik toko urang, sudah tu batuka jadi restoran gadang. Ka Borneo, ka Bugih, ka Papua. Ka ujuang langik se indak urang awak ko marantau. Mangaleh sala lauak se mandapek juo,” kato Tan Kereang bajawek kato.
“Itu nan tampak lahia sajo dek ang tu mah, Tan Kereang. Ang jalang banalah ka rantau urang-urang tu. Adoh paho adoh kaki, bakarajo kareh mangko ka namuah rasaki. Ang sangko rasaki di rantau tu turun co ayie ujan se, tu batampuang jo baskom? Indak, Tan. Karajo dirantau bak cando ayam, turun pagi, mangakeh dulu mangko ka makan.” Tukuak Jimbrehe mambantang kaji.
“Jadi ang tagahan den pai marantau? Baa kok ang tagahan, Jimbrehe?” singkek tanyo Tan Kereang.
“Nak tu, bakaciak ati sakali se ang. Waden bukan managahan, Tan. Kok kapai marantau pai lah, tapi pai tu jaan jo tangan kosong utak ampo sajo. Musti ado kapandaian nan bisa dipagunoan untuk bakureh di rantau. Jan beko tibo di rantau hilia-mudiak marancah labuah patang jo pagi. Ondong ayia, ondong dadak. Marantau urang, marantau awak. Tanduak suok, sikuik kida. Berang urang ka awak. Jan ka barasaki , ujuang-ujuang jadi galandangan.” Pitaruah Jimbrehe kalua sakali.
“Kok baitu pituah ang, Dotor. Bialah den mulai lah marantau ko dari nan dakek se dulu.”
“Ka ma tu?”
“Balakang dapua!”
Wali Murid Lapor Polisi, Guru Dikriminalisasi?Penulis :
Bapak/Ibu pengasuh rubrik hukum yang saya hormati. Saya Yusmaniar, berprofesi sebagai guru di Pad
Posisi Tidur dalam KehamilanPenulis : Dr. Dovy Djanas, Sp.OG (K-FM)
Assalamualaikum dokter Dovy…. Maaf dok, ada yang mau saya tanyakan ke dokter, saya saa
Ajari Anak Berbahasa SantunPenulis : Eka Rianto - Padang Ekspres
Namanya anak-anak, tentu belum sepenuhnya bisa mengontrol emosi. Belum bisa membedakan dengan sia
Juru Selamat dan Segerombolan NapiPenulis :
Bagi pengikutnya, lelaki itu dianggap juru selamat yang diyakini akan membawa mereka menuju kemer
Rico Saptahadi: Sukses di Usia Muda dengan Media SosialPenulis : Kebutuhan akan Information and Technology (IT) seakan tidak bisa dielakkan di saat sekarang ini, ter
LELA dan Hengky Hepon: Segera Rilis AlbumPenulis : Debi Virnando - Padang Ekspres
Album Bakal Dirilis di Indonesia
Group band dari Malaysia yang populer s
Naskah-Naskah di ParianganPenulis : Pramono - Dosen Prodi Bahasa dan Sastra Minangkabau FIB Universitas Andalas
Terlepas dari kajian dialektologi yang dilakukan oleh Nadra (1997) yang telah menyimpulkan bahwa
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bam_Latn min_Latn ind_Latn ind_Latn zsm_Latn ind_Latn ind_Latn ind_Latn ind_Latn ind_Latn ind_Latn zsm_Latn sun_Latn min_Latn min_Latn ind_Latn